Anna (81) vertel dat sy vir Wilmie (83) jare gelede deur sy vrou ontmoet het. Die twee het gereeld saam na hul kinders se sportwedstryde gaan kyk.
“Dit was vreemd dat hy my na soveel jare gebel het, maar hy het verduidelik dat sy vrou ’n boekie met nommers en verjaarsdae in gehad het. Ons het ’n bietjie gesels. Hy was op pad om vir sy kinders te gaan kuier en ons het besluit om te gaan uiteet sodra hy terug was sodat ons kon opvang,” sê sy.